**Humana Challenge** (tidligere kjent som *Bob Hope Classic*) er en golfturnering på PGA-touren som arrangeres i California hvert år i januar. Turneringen ble spilt første gang i 1960 under navnet *Palm Springs Golf Classic*. Bob Hope gav sitt navn til turneringen i 1965. Den er kjent for sin «pro-am»-konkurranse, hvor lag med profesjonelle og amatører, hovedsakelig kjendiser, spiller sammen.

Formatet er unikt blant turneringene på PGA-touren. Det spilles over fem dager og fire forskjellige baner. De opprinnelige banene var Thunderbird og Tamarisk i Rancho Mirage, Bermuda Dunes Country Club i Bermuda Dunes og Indian Wells Country Club i Indian Wells. Den første turneringen ble vunnet av Arnold Palmer med en score på 338, 22 under par, som sto som rekord i de neste 20 årene.

Helt siden begynnelsen har publikum strømmet til turneringen på grunn av «pro-am»-konkurransen, hvor de profesjonelle golferne spiller på lag med kjendiser. Blant de største kjendisene var Bing Crosby, Burt Lancaster, Kirk Douglas, Frank Sinatra, Dwight Eisenhower og Gerald Ford. Bob Hope, som kanskje var Hollywoods beste golfspiller, gav sitt navn til turneringen i 1965 og ble styreformann.

Det ble skapt historie i turneringen i 1995 da «pro-am»-laget med president Bill Clinton, George H.W. Bush, Gerald Ford, Bob Hope og tittelforsvarer Scott Hoch spilte sammen i første runde. Dette var første gang en sittende president spilte i en turnering på PGA-touren, og sannsynligvis også første gang tre presidenter spilte golf sammen.

Idag veksler Bermuda Dunes, Indian Wells og La Quinta på å være hovedbane, mens Eldorado og Tamarisk bytter på å være den fjerde banen.

I de senere år har Bob Hope Chrysler Classic fått en del kritikk, til tross for betydelig publikumsinteresse og store veldedige resultater. De gamle banene Bermuda Dunes og Indian Wells er ikke lenger lange eller vanskelige nok til å utfordre dagens spillere som drar fordel av golfutstyrets teknologiske utvikling. Turneringen har derfor begynt å fase ut de eldre banene til fordel for mer moderne baner. I 2005 donerte en lokal veldedig organisasjon sin nye bane, The Classic Course at NorthStar (tegnet av Arnold Palmer), til turneringsstiftelsen. Bob Hope Chrysler Classic ble dermed den eneste turneringen på PGA-touren til å eie sin egen bane.

På grunn av turneringsformatet har det også vært vanskelig å lokke til seg mange av elitespillerne på touren, slik som Tiger Woods, som aldri har deltatt. Turneringen går over fem dager, én dag mer enn vanlig, og fire av dagene inkluderer amatørspillere, slik at hver runde tar lenger tid. I tillegg møter et stort antall tilskuere opp for å få et glimt av alle filmstjernene, musikerne og sportsidolene som deltar som amatører, noe som gjør at selv de første rundene kan få et mer uformelt preg, og dette er det mange elitespillere som ikke setter pris på.

Vinnere
-------

| År | Vinner | Nasjonalitet | Score |
| --- | --- | --- | --- |
| 2011 | Jhonattan Vegas | Venezuela | 333 |
| 2010 | Bill Haas | USA | 330 |
| 2009 | Pat Perez | USA | 327 |
| 2008 | D.J. Trahan | USA | 334 |
| 2007 | Charley Hoffman | USA | 343 |
| 2006 | Chad Campbell | USA | 335 |
| 2005 | Justin Leonard | USA | 332 |
| 2004 | Phil Mickelson | USA | 330 |
| 2003 | Mike Weir | Canada | 330 |
| 2002 | Phil Mickelson | USA | 330 |
| 2001 | Joe Durant | USA | 324 |
| 2000 | Jesper Parnevik | Sverige | 331 |
| 1999 | David Duval | USA | 334 |
| 1998 | Fred Couples | USA | 332 |
| 1997 | John Cook | USA | 327 |
| 1996 | Mark Brooks | USA | 337 |
| 1995 | Kenny Perry | USA | 335 |
| 1994 | Scott Hoch | USA | 334 |
| 1993 | Tom Kite | USA | 325 |
| 1992 | John Cook | USA | 336 |
| 1991 | Corey Pavin | USA | 331 |
| 1990 | Peter Jacobsen | USA | 339 |

Eksterne lenker
---------------

* (en) Offisielt nettsted Rediger på Wikidata
* Profil på PGATOUR.com

| * v
* d
* r
PGA Tour-turneringer |
| --- |
| Major-turnering | 
* Masters Tournament
* PGA-mesterskapet
* US Open
* The Open Championship

 |
| World Golf Championships | 
* WGC-Dell Technologies Match Play

* Avlyst i 2022
	+ WGC-HSBC Champions

 |
| FedEx-cupen playoff | 
* FedEx St. Jude Championship
* BMW Championship
* Tour Championship

 |
| Andre turneringer | 
* Fortinet Championship
* Sanderson Farms Championship
* Shriners Children’s Open
* Zozo Championship (J)
* CJ Cup
* Butterfield Bermuda Championship
* World Wide Technology Championship at Mayakoba
* Cadence Bank Houston Open
* RSM Classic
* Sentry Tournament of Champions
* Sony Open in Hawaii
* The American Express
* Farmers Insurance Open
* AT&T Pebble Beach Pro-Am
* WM Phoenix Open
* Genesis Invitational
* The Honda Classic
* Arnold Palmer Invitational
* Puerto Rico Open
* The Players Championship
* Valspar Championship
* Corales Puntacana Championship
* Valero Texas Open
* RBC Heritage
* Zurich Classic of New Orleans
* Mexico Open
* Wells Fargo Championship
* AT&T Byron Nelson
* Charles Schwab Challenge
* Memorial Tournament
* RBC Canadian Open
* Travelers Championship
* Rocket Mortgage Classic
* John Deere Classic
* Genesis Scottish Open (E)
* Barbasol Championship (E)
* Barracuda Championship (E)
* 3M Open
* Wyndham Championship

 |
| Lag | 
* Ryder Cup
* Presidents Cup
* World Cup

 |
| Unofficial money event | 
* Hero World Challenge
* QBE Shootout
* Olympiske leker

 |
| Tidligere turneringer | 
* Liste over tidligere turneringer
* Fall Series

 |
| Turneringene er listeet kronologisk. (E) - *også Europatouren*; (J) - *også Japantouren.* |

Portal: Golf